kardosdrur/scandi-wiki huggingface dataset:
Australian Securities Exchange

Australian Securities Exchange (ASX) er en australsk børs med hovedsæde i Sydney. Den er etableret ved en fusion mellem Australian Stock Exchange og Sydney Futures Exchange i Juli 2006. Det er den største børs-virksomhed i Australien og i 2011 udgjorde børsens i alt 2.227 noterede aktier en markedsværdi på 1.198 mia. USD. 

1. august 2010 lancerede ASX et nyt navn og koncernstruktur. ASX Group blev det nye navn, der erstattede Australian Securities Exchange, som dog forbliver navnet som virksomheden er børsnoteret med og handler under. 

ASX tilbyder produkter såsom andele, futures, optioner, warrants, contracts for difference, exchange traded funds, realkreditlån, aktier og værdipapirer.

De største aktier efter deres markedsværdi, som der handles på ASX, er bl.a. BHP Billiton, Commonwealth Bank of Australia, Westpac, Telstra Corporation, Rio Tinto, National Australia Bank og Australia and New Zealand Banking Group.  Pr. marts 2010, så var de største sektorer efter markedsværdi Finanssektoren (36%), metaler og minedrift (22%) og detail (13%).

Det væsentligste aktieindeks er S&P/ASX 200, et indeks med top 200 aktier noteret på ASX. Det supplerer det tidligere væsentligste aktieindeks All Ordinaries, som fortsat fungerer parallelt med S&P ASX 200. Andre aktieindeks er S&P/ASX 100 og S&P/ASX 50.

Historie 

Børsen begyndte som seks forskellige børser i Melbourne (1861), Sydney (1871), Hobart (1882), Brisbane (1884), Adelaide (1887) og Perth (1889). Endnu en børs Launceston blev fusioneret med Hobart Exchange.

I 1937 blev Australian Associated Stock Exchanges (AASE) etableret, med repræsentanter fra hver børs. Over tid etablerede AASE fælles noteringsregler, regler for aktiehandlere og for kommissionssatser.

ASX (Australian Stock Exchange Limited) blev etableret i 1987 med tilladelse fra Australiens parlament, der godkendte sammenlægningen af de seks børser. Efter sammenlægningen blev ASX den første børs i verden, der havde sine egne aktier noteret på sin egen børs. ASX blev børsnoteret 14. oktober 1998. 7. juli 2006 fusionerede Australian Stock Exchange med SFE Corporation (holdingselskabet bag Sydney Futures Exchange).

Handelssystem 
Siden 29. november 2010 har alle ASX værdipapirprodukter været handlet i børsens eget system ASX Trade. ASX Trade er baseret på NASDAQ OMXs Genium INET system.

Referencer 
ASX Market Phases updated 5/11/2007

Eksterne henvisninger 

Officielle hjemmeside
ASX Annual Report 2009

Børser
Finansielle servicevirksomheder fra Australien
Sydney
Etableret i 1987
Trpinja

Trpinja er en landsby i det østlige Kroatien. I 2011 havde byen 1.537 indbyggere.

Referencer

Eksterne henvisninger 

Kroatiens geografi
Gepetto

Gepetto eller Geppetto kan henvise til flere artikler:
 Geppetto er dukkemageren der skaber Pinocchio i Carlo Collodis bog fra 1880.
 Gepetto News er en fiktiv nyhedskanal på DR.
Michael Svarer

Michael Svarer (født 2. oktober 1971) er en dansk professor i nationaløkonomi ved Aarhus Universitet. Fra 2012 var han økonomisk vismand og fra 2016 overvismand frem til februar 2020.

Svarer blev cand.oecon. fra Aarhus Universitet i 1997 og var efterfølgende fellow ved University of Essex. I 2000 blev han ph.d. i nationaløkonomi fra Aarhus Universitet, og efter flere år som lektor samme sted blev han i 2008 professor. 

Hans primære forskningsområde er arbejdsmarkedet. Han har blandt andet analyseret effekterne af sanktioner på lediges overgang til beskæftigelse og den førte såkaldte aktive arbejdsmarkedspolitik, nærmere bestemt den motivationseffekt, der er forbundet med, at udsigten til aktivering får ledige til at søge ekstra ihærdigt efter job. 

Svarer har ved siden af sin forskning fungeret som konsulent for blandt andet Rockwool Fondens Forskningsenhed, Arbejdsmarkedsstyrelsen, Rambøll og det canadiske arbejdsministerium, ligesom han var medlem af Arbejdsmarkedskommissionen i 2007-09.

Kilder
 Om Michael Svarer på Aarhus Universitets hjemmeside

Økonomiske vismænd fra Danmark
Ansatte ved Aarhus Universitet
Personer i Kraks Blå Bog
BM&F Bovespa

BM&FBOVESPA (portugisisk udtale:boˈvespa); (fulde navn: Bolsa de Valores, Mercadorias & Futuros de São Paulo) er en børs i São Paulo, Brasilien. Pr. 31. december 2011 havde de i alt 470 noterede selskaber en markedsværdi 1.220 mia. USD. 8. maj 2008 fusionerede São Paulo Stock Exchange (Bovespa) og Brazilian Mercantile and Futures Exchange (BM&F) hvor ved BM&FBOVESPA blev skabt. BM&FBOVESPA aktieindeks kaldes Índice Bovespa.

BM&FBOVESPA har kontorer i New York, Shanghai og London.

Historie 

"Bolsa de Valores de São Paulo" (São Paulo Børsen) er grundlagt 23. august 1890 af Emilio Rangel Pestana. Indtil midten af1960'erne var Bovespa og andre brasilianske børser statsejede virksomheder med bånd til Finansministeriet i de stater som de tilhørte, aktiehandlere fik tilladelser af myndighederne.

I 1999 lancerede Bovespa "Home Broker", et internetbaseret handelssystem der muliggjorde det at handle for individuelle investorer, der nu kunne købe og sælge online.

I 2007 blev Bovespa refinansieret og blev til en virksomhed der skulle skabe profit. 

8. maj 2008 annoncerede Bovespa Holding fusionen mellem São Paulo Stock Exchange (Bovespa) og Brazilian Mercantile and Futures Exchange (BM&F), der på daværende tidspunkt skabte verdens tredjestørste børs.

Referencer 

BM&FBovespa: Official Press Release about the merger of Bovespa and BM&F 
 http://www.latinforme.com/articles/la-crisis-financiera-internacional-de-paso-por-brasil/2969

Eksterne henvisninger 
 BM&FBOVESPA's Official Home Page (in English) 
 Bovespa's Official Home Page (in English) 
 History 
 List of all companies listed on Bovespa 
 CMEGroup and BM&FBOVESPA's Joint Website 

Virksomheder fra Brasilien
São Paulo
Børser
Etableret i 1890
Simon Kristiansen

Simon Westh Kristiansen (født 25. januar 1984 i Rønne) er en dansk håndboldspiller, der er med i A-landsholdets bruttotrup. Til daglig spiller han højre back i SønderjyskE Håndbold.

Kristiansen har tidligere spillet i Viking Rønne, GOG og Kolding IF Håndbold. Han har spillet 12 A-landskampe.

Eksterne henvisninger 

Håndboldspillere fra Danmark
Håndboldspillere fra GOG
Håndboldspillere fra Kolding IF
Håndboldspillere fra SønderjyskE Håndbold
Personer fra Rønne
Klædebo Kvarter

Klædebo Kvarter er det sjette i rækken af Københavns gamle rodemål og omfatter det område i Indre By, der afgrænses af Nørregade, Nørre Voldgade, Tornebuskegade, Sankt Gertruds Stræde, Købmagergade og Skindergade.

Navnet Klædebo refererer til klædehandlernes boder i middelalderen og senere. Boderne var beliggende omtrent på den del af Skindergade, der går fra Fiolstræde til Nørregade. I 1659 var Klædebo Kvarter Københavns tættest befolkede. Klædebo Kvarter var delt i Universitets Rode og Synagogens Rode.

Udenfor Indre By findes Udenbys Klædebo Kvarter, som blev udskilt i 1813.

Kilde

Eksterne henvisninger 
 Kulturhistorisk opslagsbog med turforslag, 1985

Kvarterer i Indre By (København)
Bolsas y Mercados Españoles

Bolsas y Mercados Españoles (BME) () er Spaniens eneste børs-virksomhed. De børsnoterede aktier på BME havde i 2011 en markedsværdi på 1.031 mia. USD. Aktieindekset IBEX 35 består af de 35 væsentligste aktier, der er noteret på Bolsa de Madrid gennem BME. BME har været børsnoteret siden 14. juli 2006 og i IBEX 35 aktieindekset siden juli 2007. 

BMEs produkter omfatter bl.a. Equities, aktier, Corporate Debt, Derivater, Clearing and Settlement, Information Dissemination, konsulentbistand og kurser.

BME består af over 20 datterselskaber, i blandt dem er de mest prominente Bolsa de Madrid, Bolsa de Barcelona, Bolsa de Bilbao, Bolsa de Valencia, AIAF Mercado de Renta Fija, MEFF, IBERCLEAR, MAB, Visual Trader BME Consulting, BME Innova, BME Market Data og Infobolsa.

Eksterne henvisninger 
 Officielle hjemmeside

Finansielle servicevirksomheder fra Spanien
Madrid
Børser
Etableret i 2002
Danske Kommuner

Nyhedsmagasinet Danske Kommuner er et dansk nyhedsmagasin, der udgives af KL og beskæftiger sig med de væsentlige spørgsmål indenfor den kommunale verden. Magasinet udkommer 35 gange årligt i 5.657 eksemplarer, men læses af 34.000 . 

Magasinet blev grundlagt samtidig med etableringen af KL i 1970 og var oprindeligt skrevet af embedsmænd for embedsmænd, men har siden udviklet sig til at være et 'rent' journalistisk magasin, ligesom målgruppen i dag er både politikere og offentlig ansatte. Magasinet er redaktionelt uafhængig af KL, der dog i hvert nummer står bag lederen. 

Omkring 2500 valgte politikere i Danmark får leveret Danske Kommuner.

Chefredaktør er siden 2001 Tom Ekeroth.

Kilder

Eksterne henvisninger 
 Danske Kommuners hjemmeside

Etableret i 1970
Kommuner
Kvalitets- og Tilsynsstyrelsen

Kvalitets- og Tilsynsstyrelsen er en dansk styrelse under Ministeriet for Børn og Undervisning, der blev dannet i 2011.

Styrelsen har ansvaret for kvalitetsudvikling, test og eksamen, tilsyn, tilskud og controlling med både folkeskoler og gymnasier og har dermed til dels sammenfaldende opgaver med den daværende Skolestyrelsen, der blev nedlagt i 2011. Andre opgaver stammer fra Uddannelsesstyrelsen.

Kvalitets- og Tilsynsstyrelsen har desuden ansvaret for støtteordningen SPS og danskundervisning for voksne udlændinge (herunder indfødsretsprøven og medborgerskabsprøven).

Eksterne henvisninger
 Styrelsen for Undervisning og Kvalitets hjemmeside

Etableret i 2011
Danske styrelser
Evaluering
Uddannelse i Danmark
JSE Limited

JSE Limited (tidligere JSE Securities Exchange og Johannesburg Stock Exchange)
er en sydafrikansk børs i Sandton, Johannesburg. I 2003 havde JSE 472 noterede selskaber med en samlet markedsværdi på 182,6 mia. USD. I 2011 var markedsværdien af de noterede aktier steget til 789 mia. USD, og børsen er dermed Afrikas største og en af verdens største.

JSE drives af JSE Limited, en virksomhed der har været børsnoteret på sin egen børs siden juni 2006.

Historie 
Opdagelsen af guld i Witwatersrand i 1886 betød, at mange mine- og finansieringsvirksomheder efterspurgte en børs. 

Johannesburg Exchange & Chambers Company blev etableret af en forretningsmand fra London, Benjamin Minors Woollan, som fik hjemme på hjørnet af Commissioner og Simmonds Streets. På denne baggrund blev JSE grundlagt 8. november 1887. I 1890 var bygningen blevet for lille, og den blev genopbygget, men var stadig for lille, og handelen måtte flytte ud på gaden.

I 1903 stod en ny bygning færdig til JSE i Hollard Street. Det var en etagebygning, der fyldte hele blokken mellem Fox and Main, Hollard and Sauer Streets.

I 1947 blev det besluttet at bygge endnu en ny bygning, som stod færdig i 1961, stadig i Hollard Street. 

I 1978 flyttede JSE til 17 Diagonal Street nær Kerk Street, Johannesburg. I 1993 blev JSE medlem af African Stock Exchanges Association. 7. juni 1996 gik man over til et computerbaseret handelssystem.

September 2000 flyttede Johannesburg Securities Exchange til sin nuværende lokalitet i Sandton, og samtidig blev navnet ændret til JSE Securities Exchange.

Eksterne henvisninger 
 Official JSE Website
 JSE Alternative Exchange official website

Referencer 

Børser
Virksomheder fra Sydafrika
Johannesburg
Jesper Fisker

Jesper Fisker (født 20. september 1960 i Frederikshavn) er en dansk politolog og embedsmand, der siden 2018 har været direktør for Kræftens Bekæmpelse. Han var fra oktober 2011 til 2018 departementschef i Ministeriet for Børn og Undervisning.

Fisker blev cand.scient.pol. fra Københavns Universitet i 1987 og har senere taget en ph.d.-grad i offentlig forvaltning samme sted. Han kom derefter til AKF som forsker, men påbegyndte allerede i 1993 sin embedsmandskarriere som vicesocialchef i Rødovre Kommune. I 1995 blev han socialdirektør i Brøndby Kommune, og i 2000 kommunaldirektør i Hillerød Kommune. I 2003 blev han administrerende direktør for Københavns Kommune sundheds- og omsorgsforvaltning, og i 2007 administrerende direktør for Sundhedsstyrelsen. Her var han, til han i 2010 blev udnævnt til departementschef i Socialministeriet. Året efter fik han samme stilling i Indenrigs- og Sundhedsministeriet, og senere samme år rykkede han til Ministeriet for Børn og Unge. 

Siden januar 2012 har han været Ridder af Dannebrog af 1. grad.

Han er bosiddende på Frederiksberg.

Kilder 
 Kraks Blå Bog.

Politologer fra Danmark
Embedsmænd fra Danmark
Departementschefer i Sundhedsministeriet
Departementschefer i Socialministeriet
Departementschefer i Ministeriet for Børn og Undervisning
Riddere af 1. grad af Dannebrog
Personer i Kraks Blå Bog
Embedsmænd i København
Direktører for danske styrelser
Personer fra Frederikshavn
NSE

NSE har flere betydninger og optræder som flere forkortelser:

 National Stock Exchange of India – en børs i Mumbai
 Nu Skin Enterprises – en amerkansk multi-level marketing-virksomhed
Dødens Lærling

Dødens Lærling (Engelsk titel: Mort) er den fjerde roman i Terry Pratchetts Diskverden-serie, oprindeligt udgivet i 1987. Den er den første bog i serien til at sætte fokus på Døden, der indtil Mort kun har optrådt som en biperson i bøgerne. Titlen er navnet på bogens hovedperson, grev Mortimer af Sto Helit (kaldet Mort), men er samtidig en leg med ord; Mort betyder død på fransk.

I 2003 afholdt BBC "The Big Read" – en konkurrence, hvor de bad deres seere vælge "Nationens Mest Elskede Bog". Mort var blandt de 100 højest placerede og blev valgt som den mest populære blandt Pratchetts romaner.

Referencer 

Diskverden
Litteratur i 1987
Tandberg (flertydig)

Tandberg er et efternavn og navnet på adskillige virksomheder, der henviser til blandt andre:

Personer 

 Guldbrand Tandberg (1851-) – norsk landbrugsdirektør
 Jens Frølich Tandberg (1852-1922) – norsk biskop
 Jørgen Johan Tandberg (1816-1884) – norsk biskop
 Olle Tandberg (1918-1996) – svensk sværvægtsbokser
 Vebjørn Otto Tandberg (1904-1978 - norsk iværksætter
 Bernhard Tandberg (1856-1913) - norsk politiker & bonde
 Gudbrand Bernhardsen Tandberg (1903-1949) - norsk politiker
 Carl Frederick Tandberg (1910-1988) - norsk/amerikansk musiker

Virksomheder 
 Tandbergs Radiofabrik – norsk producent af elektronisk udstyr
A.L. Hjorth

Andreas Larsen Hjorth (13. februar 1829 i Rønne – 20. maj 1904 sammesteds) var en dansk skolemand, lægprædikant og politiker, bror til keramikeren Lauritz Hjorth.

Han var søn af smedemester Lars Hansen Hjorth (1794-1880) og Maren Kirstine Knudsen (1802-1891), blev dimitteret fra Jonstrup Seminarium 1849 og blev lærer på Rønne Borgerskole. Fra 1865 var Hjorth tillige klokker, blev 1872 førstelærer og blev pensioneret 31. december 1899. Hjorth var formand for Bornholms Lærerforening i årene 1852-62 og 1882-89, formand for Rønne private understøttelsesforening, medlem af ligningskommissionen, medstifter af Rønne Haandværker og Industriforening og formand for denne i årene 1862-72, formand for Rønne Sløjd- og Husflidsforening samt for Rønne Bibelselskab.

Hjorth underviste ikke blot på Borgerskolen, men også på Rønne lærde Skole (gymnasiet), hvor han var timelærer i regning og tegning. Hans kolleger og elever satte ham meget højt. Hjorth var især interesseret i naturhistorie og tegning. Han etablerede en mineralogisk samling, som han skænkede til Bornholms Museum, som også modtog hans geognostiske kort over Bornholm. I Danmarks geologiske Undersøgelse, II række, nr. 10, 1899, offentliggjorde han en afhandling "Om Vellensbyleret og dets Flora". Stor udbredelse vandt hans "Vægtavler til Frihaandstegning". Ved sit 50-års lærerjubilæum blev han hyldet, bl.a. med en adressemappe med 900 underskrifter. Adressemappen blev efter Hjorths død skænket til Bornholms Museum.

Politiker 
Hjorth var amtsrådsmedlem 1868-86 (med ganske kort afbrydelse), periodevis medlem af Rønne Byråd 1861-91 og formand for borgerrepræsentationen i flere år. Han var folketingsmand valgt i Rønnekredsen 1864-66.

Som folketingsmand hørte Andreas Larsen Hjorth ikke til de betydningsfulde. Han måtte nærmest henregnes til den moderate fløj af De Nationalliberale. Han var medlem af Rigsrådets Folketing, blev dets sekretær og var med til at vedtage den reviderede Grundlov af 1866, men interesserede sig vist ikke synderligt for rigsdagsarbejdet. Langt større betydning fik han som lægprædikant. Han begyndte at holde kristelige møder 1853, kunne vel siges at være en forløber for Indre Mission og fandt ikke ringe tilslutning.

Hjorth var Dannebrogsmand.

Han er begravet på Rønne Kirkegård.

Kilder 
 Kendte begravet på Rønne Kirkegård , baseret på H. Sonne Koefoed og N.C. Stangegaard: Klippeøens mænd og førte, 1948.

Folketingsmedlemmer i 1860'erne
Medlemmer af Rigsrådet (1855-1866)
Dannebrogsmænd
Lærere fra Danmark
Politikere fra De Nationalliberale
Personer fra Rønne
Kommunalpolitikere fra Danmark
Amtsrådsmedlemmer
Kristne prædikanter fra Danmark
Samlere fra Danmark
Manuela Pizzo

Manuela Pizzo (født 13. november 1991) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien og 2013 i Serbien.

Kilder

Eksterne henvisninger 

Håndboldspillere fra Argentina
Olympiske håndboldspillere fra Argentina
Håndboldspillere ved sommer-OL 2016
Deltagere for Argentina ved sommer-OL 2016
Jacob Ulrik Hoelfeldt

Jacob Ulrik Hoelfeldt (1736 på gården Lunde på Lister – 15. marts 1812 i Bergen) var en dansk-norsk officer.

Han var søn af oberstløjtnant ved 2. vesterlenske infanteriregiment Johan Nathanael Hoelfeldt (født i Spandau 1703, død 1787) og dennes 1. hustru, Elisabeth Dorothea f. Ramm. Han indtrådte i Hæren 1755 som underofficer og blev 1763 premierløjtnant i Kronprinsens Regiment til Fods. Der blev her givet ham det lov, at han var en duelig, dannet og tjenstivrig officer, og i de højere stillinger, han senere beklædte, omtales han som en human og veltænkende mand, der med omhu tog sig af sine undergivnes tarv.

I 1773 udnævntes Hoelfeldt til kaptajn i 2. vesterlenske infanteriregiment, blev major 1789, bataljonskommandør 1790, oberstløjtnant 1801, forsat i denne egenskab året efter til bergenhusiske infanteriregiment, her oberst 1806 og ved generalløjtnant Hans Jacob Henning Hesselbergs død 1809 chef for regimentet, som han alt siden 1806 havde kommanderet, samt interimskommandant på Bergenhus. Samme år udnævntes han til generalmajor.

Hoelfeldt ægtede 1780 enken efter residerende kapellan i Vanse præstegæld Claus Pavels (død 1769), Karen f. Tostrup (d. 1813), og blev derved stedfader til den kendte biskop og forfatter Claus Pavels, til fordel for hvem Hoelfeldt 1793 oprettede testamente. Hoelfeldt fik sin afsked i januar 1812 og døde kort efter.

Kilder 

 

Generalmajorer fra Danmark
Danskere i 1700-tallet
Danskere i 1800-tallet
Artikler fra 1. udgave af Dansk biografisk leksikon
Engelbrecht Hansen Hoff

Engelbrecht Hansen Hoff (1739 i Aker – 27. november 1811 i Bergen) var en dansk-norsk officer.

Han blev født i Aker i Norge, hvor faderen var officer. Han erholdt i 1760 udnævnelse som fændrik réformé ved 4. søndenfjældske nationale dragonregiment, sandsynligvis det samme regiment, ved hvilket hans fader gjorde tjeneste. 1764 ansattes han som sekretær og dessinatør hos den tjenstgørende ingeniørmajor i Norge, oberstløjtnant H.J. Scheel, hvornæst han i 1768 forfremmedes til konduktør og i 1774 til premierløjtnant i Ingeniørkorpset; sidstnævnte år erholdt han tillige karakter som kaptajn af infanteriet med anciennitet af 1773. Efter i 1782 at være forfremmet til virkelig ingeniørkaptajn med majors rang deltog han som sådan i felttoget i Sverige i 1788. Han blev 1796 karakteriseret oberstløjtnant af infanteriet med anciennitet af 1790, 1803 oberst af samme våben og kommandør for det norske Ingeniørdetachement og var 1802-10 tillige direktør for Norges geografiske Opmåling. I 1809 afgik han fra Ingeniørkorpset og udnævntes samtidig til generalmajor med anciennitet af 1808 og til kommandant på Bergenhus, i hvilken stilling han forblev til sin død, 27. november 1811. Hoff var gift med Marthe Torgersen, som overlevede ham.

Kilder 
 V.E. Tychsen, "Engelbrecht Hansen Hoff", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Generalmajorer fra Danmark
Danskere i 1700-tallet
Danskere i 1800-tallet
Ingeniørofficerer fra Danmark
Personer i Tyttebærkrigen fra Danmark-Norge
A'typisk

Amin Kevlar (født 17. april 1985 i Iran), bedre kendt som A'typisk, er en dansk rapper, der er opvokset i Gladsaxe, København.

Karriere og MFS-tiden 
Han er født i Iran og kom til Danmark som 4-årig. Ifølge et interview med Bubber i TV2 blev han blev smidt ud af sine forældres hjem og blev nødt til at klare sig selv allerede i kun en alder af 13, da de ikke kunne klare at bo sammen med ham.

Sammen med Wood og Hype er ATYPISK bl.a. kendt fra rapgruppen MFS (Made For Streets), som startede i 2005, hvor Lukas Graham også var med.

I 2007 udsendte gruppen først numret "Ingen Opposition" (feat. StreetMass) og sidenhen studiealbummerne "Bandaniseret" (2009) og "Gadens Vilkår" (2011).

ATYPISK, Wood og Hype (MFS) blev kendte for at være Danmarks første rigtige gangsterrappere. Det skyldtes deres disstracks til andre danske rappere, deres musikvideoer og den store støtte fra deres fans. Amin har sammen med MFS udgivet de to cd'er Bandaniseret og Gadens Vilkår.

A'typisk har også haft samarbejde med Shaka Loveless med nummeret "Gråt I Gråt" fra 2013 samt solohittet "Saver Hende" fra 2012. Meget af hans musik omhandler loyalitet og broderskab.

Udover sin aktivitet indenfor rap er A'typisk også aktiv i rockermiljøet, idet han er medlem af rockergruppen Satudarah MC. Ekstra Bladet kædede i november 2015 Amin Kevlar sammen med rockergruppen Satudarah MC. Kevlar bekræftede i maj 2016 båndene til Satudarah på sin egen Facebook-profil. Her indsatte han rockergruppens logo og offentliggjorde flere billeder af andre Satudarah-medlemmer.

I oktober 2017 udgav han sangen "Vi En" til minde om mange af de Satudarah-medlemmer, der døde under forskellige slagsmål.

Sidenhen har ATYPISK udsendt en længere række singler som f.eks. "Varme Tider", "Så På", "Chopper Tale" (feat. Branco & Gilli), samt "Hurtig Bane".

I november 2019 udgav han sit andet album, "A Niveau", med 12 sange. Den mest afspillede sang i albummet er "Kærlighed (feat. Gilli & Kesi)" Den lå som nr. 1 i Top 50 Danmark (Spotify) i næsten hele December måned.

Ifølge et interview i urban-podcastet "Uden Filter" betragter han sig selv sammen med MFS som Danmarks første "rigtige" rapper(e), og han har bl.a i 2010 produceret Danmarks dyreste musikvideo, i sin tid. Han har kun alene i 2019, udgivet 8 musikvideoer.

Diskografi

Albums

Singler

Albums med MFS 
 2009: Bandaniseret
 2011: Gadens vilkår

EP'er 
 2016: 19

Referencer

Eksterne henvisninger 
 

Rappere fra Danmark